62019TJ0384_INF
Unionin yleisen tuomioistuimen tuomio (kahdeksas jaosto) 29.9.2021 – parlamentti vastaan Axa Assurances Luxemburg ym.
(asia T-384/19)
(Välityslauseke – Vakuutussopimus “Kaikki työmaariskit” – Luxemburgissa olevan Konrad Adenauer -rakennuksen laajentaminen ja kunnostaminen – Sadevesien aiheuttamat vahingot – Vaatimus kulujen ja vahinkojen korvaamisesta – Vakuutuksen soveltamisala – Poissulkemislauseke – Liitännäiset menettelylliset velvollisuudet – Osittain yksipuolinen tuomio)
1.
Oikeudenkäyntimenettely – Asian saattaminen unionin yleisen tuomioistuimen käsiteltäväksi välityslausekkeen perusteella – Unionin yleisen tuomioistuimen toimivallan määräytyminen yksinomaan SEUT 256 ja SEUT 272 artiklan sekä välityslausekkeen mukaan – Vaikutus
(SEUT 256 ja SEUT 272 artikla)
(ks. 43 ja 44 kohta)
2.
Oikeudenkäyntimenettely – Asian saattaminen unionin yleisen tuomioistuimen käsiteltäväksi välityslausekkeen perusteella – Vakuutussopimus – Vakuutus ”Kaikki työmaariskit” – Sadevesien Euroopan parlamentin Konrad Adenauer -rakennukselle aiheuttamat vahingot – Parlamentin vaatimus kulujen ja vahinkojen korvaamisesta – Vakuutuksen soveltamisala – Poissulkemislauseke – Tulvan käsite
(SEUT 256 ja SEUT 272 artikla; Euroopan parlamentin ja neuvoston direktiivin 2007/60 1 ja 2 artikla
(ks. 77, 78, 81–96 ja 99–111 kohta)
3.
Oikeudenkäyntimenettely – Asian saattaminen unionin yleisen tuomioistuimen käsiteltäväksi välityslausekkeen perusteella – Vakuutussopimus – Vakuutus “Kaikki työmaariskit” – Sadevesien Euroopan parlamentin Konrad Adenauer -rakennukselle aiheuttamat vahingot – Parlamentin vaatimus kulujen ja vahinkojen korvaamisesta – Sopimussuhteeseen perustuvaa vastuuta koskeva kanne – Edellytykset – Lainvastaisuus – Vahinko – Syy-yhteys – Todistustaakka – Yhden edellytyksen täyttymättä jääminen – Vahingonkorvauskanteen hylkääminen kokonaisuudessaan
(SEUT 256, SEUT 272 ja SEUT 340 artikla)
(ks. 125–129 ja 133 kohta)
Aihe
SEUT 272 artiklaan perustuva vaatimus vastaajien velvoittamisesta korvaamaan kulut, jotka liittyvät vesivahinkoihin, joita Luxemburgissa olevalle Konrad Adenauer -rakennukselle on aiheutunut rakennustyömaata 27.5. ja 30.5.2016 piiskanneiden rankkasateiden johdosta
Ratkaisu
1)
Nationale-Nederlanden Schaderverzekering Maatschappij NV velvoitetaan korvaamaan Euroopan parlamentille 79653,89 euroa 22.12.2017 alkaen maksettavine lakisääteisine viivästyskorkoineen, joiden määrä on Euroopan keskuspankin (EKP) perusrahoitusoperaatioihinsa soveltaman korko lisättynä kahdeksalla prosenttiyksiköllä.
2)
Kanne hylätään muilta osin.
3)
Nationale-Nederlanden Schaderverzekering Maatschappij NV vastaa oikeudenkäyntikuluista, jotka liittyvät sen osalta annettuun yksipuoliseen tuomioon johtaneeseen menettelyyn.
4)
Parlamentti vastaa omista oikeudenkäyntikuluistaan, ja se velvoitetaan korvaamaan kaksi kolmasosaa Axa Assurances Luxembourg SA:n, Bâloise Assurances Luxembourg SA:n ja La Luxembourgeoise SA:n oikeudenkäyntikuluista.